Għexieren ta' persuna jinsabu rrapportati nieqsa fin-nirien li seħħew f'Oregon li ħallew eluf ta' persuni mingħajr saqaf fuq rashom hekk kif kellhom jevakwaw iż-żona. Ir-residenti ġew mħeġġa jitilqu minn djarhom jekk jgħixu fiż-żoni milquta, minkejja rapporti ta' serq. It-taqsima tal-emerġenza ġiet imwissija biex tipprepara għal numru kbir ta' fatalitajiet. In-nirien qatlu madwar erba' persuni f'Oregon u 11 -il persuna oħra f'żoni differenti.